## Prezentare - Consiliului Național al Elevilor

**Consiliul Național al Elevilor(CNE)** este structura reprezentativă a elevilor la nivel național, promotor al proiectelor și programelor care încurajează dezvoltarea personală a elevilor, voluntariatul și implicarea în comunitate. Scopul principal al Consiliului Național al Elevilor este de a apăra și promova  drepturile și interesele elevilor și de a implica elevii în actul educațional, viața civică, socială și culturală.

CNE funcționează ca structură consultativă a Ministerului Educației Naționale, fiind înființat în anul 2007, în baza OMECT nr. 2782/. În prezent funcționează în baza Regulamentului de Organizare şi Funcţionare aprobat prin OMECTS 4247/2010. Este compus din 45 de membri, 42 de președinți ai Consiliilor Județene ale Elevilor și 3 vicepreședinți ai Consiliului Municipal al Elevilor București.  
Consiliul Național al Elevilor reprezintă elevii în fața instituțiilor și organismelor relevante, acționează ca organism care sprijină toate substructurile sale și utilizează orice modalități legale și legitime pentru a-și atinge obiectivele.

Principalele obiective ale Consiliului Național al Elevilor sunt:  
a) reprezentarea elevilor ca beneficiari principali ai sistemul de învățământ preuniversitar din România;   
b) participarea activă a elevilor în procesul decizional în legătură cu toate aspectele ce țin de învățământul preuniversitar;   
c) supravegherea respectării și implementării drepturilor elevilor;   
d) încurajarea schimburilor de experiență și exemplelor de bune practici;   
e) sprijinirea dezvoltării tuturor substructurilor sale;   
f) susținerea voluntariatului și  a acțiunilor pliate pe nevoile elevilor.

**Consiliul Național al Elevilor, din momentul înființării structurii, a fost coordonat de următorii președinți:**  
2006-2007:***Raluca VOICU***, președinte **CJE Dâmbovița**  
2007-2009: **Sandra DAROCZI**, președinte **CJE Mureș**  
2009 (mai-septembrie): **Patricia COUȚI**, președinte **CJE Cluj**, președinte interimar al CNE  
2009-2011: **Fabian TELIȘCĂ**, președinte **CJE Caraș-Severin**  
2011-2012: **Alexandru MUNTEANU**, președinte **CJE Vrancea**  
20012-2013: **Andrei-Bogdan PETRE**, președinte **CJE Constanța**  
20013-2014: **Iulia-Flavia Miron**, președinte **CJE Cluj**  
20014-2015: **Eduard Mititelu**, președinte **CJE Botoșani.**  
  
În prezent, mandatul de președinte al Consiliului Național al Elevilor pentru perioada 2015-2016 este deținut de **Horia Oniţa**, președinte**CJE Bihor**.

#### Ierahia Consiliului Național al Elevilor

**Consiliul Şcolar al Elevilor** este structura de bază care are rolul de a reprezenta un punct intermediar între elevi şi corpul didactic, de a fi un factor al respectării principiilor democratice în şcoli.

Consiliul Judeţean al Elevilor și Consiliul Municipal al Elevilor Bucureşti este structura reprezentativă a elevilor la nivel judeţean/municipal, subordonată Consiliului Regional al Elevilor şi Consiliului Naţional al Elevilor, care coordonează activitatea Consiliilor Locale ale Elevilor şi a Consiliilor Școlare ale Elevilor. Președinții Consiliilor Județene ale Elevilor, președintele Consiliului Municipal al Elevilor București împreună cu 3 vicepreședinți din Consiliului Municipal al Elevilor București sunt membri cu drept de vot în cadrul Consiliului Național al Elevilor și constituie Adunarea Generală a Consiliului Național al Elevilor.

În cadrul Consiliilor Școlare și Județeane ale Elevilor există **5 comisii de specialitate**:  
→Avocatul Elevului  
→Concursuri școlare și extrașcolare  
→Cultură, educație și programe școlare  
→Mobilitate, Formare, Informare și Consiliere  
→ Sport și programe de tineret

**Consiliul Regional al Elevilor** este structura reprezentativă a elevilor, subordonată direct Consiliului Naţional al Elevilor, care coordonează activitatea Consiliilor Judeţene ale Elevilor dintr-o regiune de dezvoltare economică. Cele 8 Consilii Regionale ale Elevilor sunt:  
1.Regiunea Nord-Est (Iaşi, Botoşani, Neamţ, Suceava, Bacău, Vaslui)  
2.Regiunea Vest (Arad, Caraş-Severin, Hunedoara, Timiş)  
3.Regiunea Nord-Vest (Bihor, Bistriţa-Năsăud, Cluj, Maramureş, Satu-Mare, Sălaj)  
4.Regiunea Centru (Alba, Sibiu, Mureş, Harghita, Covasna, Braşov)  
5.Regiunea Sud-Est (Vrancea, Galaţi, Brăila, Tulcea, Buzău, Constanţa)  
6. Regiunea Sud Muntenia (Argeş, Dâmboviţa, Prahova, Ialomiţa, Călăraşi, Giurgiu, Teleorman)  
7.Regiunea Bucureşti-Ilfov (Bucureşti şi Ilfov)  
8. Regiunea Sud-Vest Oltenia (Mehedinţi, Gorj, Vâlcea, Olt, Dolj)

Președinții Consiliilor Regionale ale Elevilor sunt membri în Biroul Executiv al Consiliului Național al Elevilor, cu funcția de vicepreșdinte. Pentru mai multe detalii despre modul de organizare și funcționare al Consiliului Național al Elevilor, vezi [**Regulamentului de organizare şi funcţionare C.N.E.**](http://consiliulelevilor.org/resurse/REG-CONSILIUL-ELEVILOR-OFICIAL.pdf).

Ultima actulizare: martie 2015.